Η επικοινωνία με την κυρία Πάτρα ήταν άμεση.Η φιλοξενία που επέδειξε,το ζεστό της χαμόγελο και η προθυμία της να βοηθήσει σε οτιδήποτε χρειαστήκαμε ήταν τα πρώτα στοιχεία που μας έκαναν να νιώσουμε σαν να είμαστε στο σπίτι μας. Το σπίτι είναι διώροφο και συνδέεται με το ισόγειο με μια υπέροχη σκάλα. Στον πάνω όροφο(ο οποίος διαθέτει δύο κρεβάτια,ένα μονό και ένα διπλό με ανατομικά στρώματα και μαξιλάρια) ο συνδυασμός των αποχρώσεων του μπλέ (στον τοίχο , στον φωτισμό και στις κουρτίνες σε κάνει να αισθάνεσαι ότι κοιμάσαι στον βυθό της θάλασσας (αυτή η λεπτομέρεια κάνει πιο εύκολο τον ύπνο). Διαθέτει δύο μπάνια τα οποία είναι πεντακάθαρα και ευρύχωρα. Το σπίτι διαθέτει όλο τον απαραίτητο εξοπλισμό για προετοιμασία φαγητού. Υπάρχει καλής ποιότητας air condition στον επάνω όροφο του οποίου η δύναμη φτάνει και στον κάτω όροφο. Το σπίτι άνετα χωράει τέσσερα άτομα καθώς έχει και ανατομικό καναπέ στο ισόγειο. Η τοποθεσία του είναι ιδανική καθώς είναι κοντά και στο κέντρο και στο λιμάνι και στο αεροδρόμιο.